open-index/open-wikipedia-markdown huggingface dataset:
Basso

**Basso** (, matala) on matalin miesääni. Tyypillisesti bassolaulajan ääniala on välillä suuri E-e1, mutta jotkut bassot pääsevät korkeammalle ja matalammalle. Basso on harvinainen miesten äänityyppi, ja ns. aitoja bassoja on miehistä vain noin viisi prosenttia. Basso on erityisen tarpeellinen äänityyppi kuorossa ja oopperassa. Kuorossa baritonit laulavat usein basson äänialan osuuksia. Hieman bassoa korkeampaa äänialaa kutsutaan bassobaritoniksi.

Bassolla on suuri ääni ja laaja ääniala. Monet bassolaulajat pystyvät laulamaan yhtä korkealle kuin baritonit tai jopa tenorit, mutta eivät pysty pysyttelemään niin korkealla.

## Bassojen äänityypit

Etenkin oopperamaailmassa käytetään tarkempaa luokitusta äänityypeistä. Myös bassot voidaan luokitella äänenvärin perusteella eri äänityyppeihin.

**Basso buffo** (*Spielbass*)

**Bassobaritoni** (*Charakterbass, Basso cantante*)

**Basso profondo** (*Seriöser Bass*)

## Tunnettuja bassolaulajia

### Klassinen musiikki

* Ain Anger
* Kim Borg
* Paata Burchuladze
* Boris Christoff
* Nicolai Ghiaurov
* Yrjö Ikonen
* Jyrki Korhonen
* Kurt Moll
* Jevgeni Nesterenko
* René Pape
* Ezio Pinza
* Marko Putkonen
* Thomas Quasthoff
* Samuel Ramey
* Jaakko Ryhänen
* Fjodor Šaljapin
* Matti Salminen
* Cesare Siepi
* Martti Talvela
* Johann Tilli
* John Tomlinson
* Rene Romppanen
* Juho Tiirola

### Rytmimusiikki / a cappella -yhtyeet
* Paul Robeson
* Barry White
* Lee Gaines
* Kauko Käyhkö
* Tuukka Haapaniemi
* Jussi Chydenius
* Juha Suomalainen
* Avi Kaplan
* Tim Foust
* Geoff Castellucci

## Katso myös
*Luettelo bassoista

## Lähteet

## Aiheesta muualla
Juno

**Juno** (tai **Iuno**) on roomalaisessa mytologiassa taivaan ja avioliiton jumalatar, Saturnuksen ja Opsin tytär ja ylijumala Juppiterin puoliso. Kesäkuu, roomalaisten *Junonius*, on nimetty hänen mukaansa, ja sitä pidettiin suotuisimpana ajankohtana avioliiton solmimiseen.

Juno oli alun perin etruskien jumalatar, jota palvottiin erityisesti Vejissä. Roomassa Juno oli alkujaan geniusta vastannut naisten suojelushenki. Myöhemmin Junosta kehittyi avioelämän, äitiyden ja synnytyksen suojelija, jonka kunniaksi vaimot viettivät Matronalia-juhlaa 1.&nbsp;maaliskuuta. Junolla oli useita suojelutehtäviä ja määritteitä, ja niille oli yleensä omat temppelinsä. *Juno Lucinan* eli synnytyksen jumalattaren temppeli oli Esquilinus-kukkulalla. *[[Moneta|Juno Monetan]]* temppelissä Rooman Arxissa lyötiin antiikin Rooman kolikot. Monetasta on myöhemmin johdettu joissakin kielissä rahaa tai maksuvälinettä tarkoittava sana. *Juno Reginana* jumalatar suojeli lisäksi koko Rooman valtakuntaa. Junon vastine kreikkalaisessa mytologiassa on Hera. 

Minerva syntyi suoraan Juppiterin päästä ilman äidin apua, aivan kuten Athene Zeuksen päästä. Junoa tämä raivostutti, ja hän valitti asiasta kukkien ja kevään jumalattarelle Floralle. Tämä antoi Junolle taikayritin, josta Juno tuli raskaaksi ja synnytti Marsin, sodan jumalan.

## Lähteet

* Cotterell, Arthur: *Maailman myytit ja tarut.* WSOY 1996. 
* Lurker, Manfred: *A Dictionary of Gods and Goddesses, Devils and Demons.* Routledge & Kegan Paul, 1987. 

### Viitteet
Mezzosopraano

**Mezzosopraano** [metso-] () on ääniala sopraanon ja kontra-alton välissä. Mezzosopraano on naisten keskikorkea äänityyppi. Mezzosopraanon sävelalue ulottuu pienestä a:sta kaksiviivaiseen a:han tai b:hen, mutta äänenväri on yleensä tummempi, alttomaisempi kuin sopraanolla. Kuoroissa mezzosopraanot laulavatkin usein ylempää alttostemmaa, jotta kutsutaan ykkösaltoksi. Korkeaäänisemmälle mezzosopraanolle on kuorossa kakkossopraanon stemma.

## Ääniala
Mezzosopraanon ääniala on matalampi kuin sopraanolla. Mezzosopraano laulaa säveliä A3-A5 jotka kuuluvat äänityypin vahvuusalueeseen. Kuorossa korkein mezzosopraanon sävel on usein F5. Mezzosopraanolla on enemmän matalia säveliä kuin sopraanolla ja matalat sävelet onnistuvat tyypillisesti paremmin kuin sopraanolta. Mezzosopraano kykenee laulamaan 3. oktaavissa rintaäänellä. Mezzosopraanon äänen sointiväri on tummempi ja rikkaampi kuin sopraanolla, sillä yläsävelsarja on runsas. Mezzosopraanot kykenevät usein laulamaan samoja säveliä kuin sopraano eli A5 ei ole mezzosopraanon korkein sävel, vaan myös B5 ja C6 tyypillisesti onnistuvat harjaantuneilta mezzosopraanoilta. Mezzosopraano voi siis kyetä laulamaan yhtä korkealta kuin sopraano, mutta ei kuitenkaan viihdy korkealla kuten sopraano vaan väsyy korkealla laulamiseen.

Musikaaleissa ja musiikkiteatterissa mezzosopraanon tulisi olla kykenevä laulamaan vahva G5-sävel, joka kuuluu Nettien rooliin *Carousel*-musikaalissa. Mezzosopraanon belttausväli alkaa sävelestä F4/G4 ja ulottuu C5:een tai D5:een. Mezzosopraanon belttausääni on tummempi ja paksumpi kuin sopraanolla.

## Tunnettuja mezzosopraanoja

* Janet Baker
* Cecilia Bartoli
* Mary J. Blige
* Elīna Garanča
* Monica Groop
* Arja Havakka
* Lady Gaga
* Amy Winehouse
* Annie Lennox
* Adele
* Floor Jansen
* Sia
* Lea Laven
* Paula Koivuniemi

* Demi Lovato
* Anni-Frid Lyngstad
* Bette Midler
* Rita Ora
* Anne Sofie von Otter
* Lilli Paasikivi

## Katso myös

* Luettelo mezzosopraanoista
* Housurooli
* Ääniala

## Lähteet

## Aiheesta muualla
Baritoni

**Baritoni** on miesääni, joka sijoittuu basson ja tenorin väliin. Baritoni on keskikorkea miesääni ja miesten yleisin äänityyppi. Noin kaksi kolmasosaa miehistä on baritoneja. Tyypillinen baritoni pystyy laulamaan sävelet A2-F4, joskus G2-E4. Nimitystä baritenori käytetään baritonin ja tenorin väliin sijoittuvasta äänestä (A2–G4). Bassobaritoniksi taas kutsutaan baritonin ja basson väliin sijoittuvaa äänialaa (F2–F4). Baritoniääniä voidaan kuvata sanoilla syvä, taipuisa ja lämmin.

Raskasääniselle baritonille A4-sävelen laulaminen voi olla vaikeaa, ja belttaaminen voi olla ainoa tapa saavuttaa kyseinen sävel.

Baritoni-nimitystä – kuten muitakin äänialoja – käytetään yleensä oopperamaailmassa, mutta harvemmin pop- ja rockmusiikissa. Kuorossa baritoni yleensä laulaa basson äänialalle kuuluvia osuuksia, sillä basso on baritoniin verrattuna harvinainen äänityyppi. Monet rockmuusikot ovat baritoneja, ja baritoni on miespuolisten kantrilaulajien vallitseva äänityyppi.. Fender-sähkökitaramerkin kotisivuilla tunnetuiksi populäärimusiikin baritoneiksi on mainittu Bing Crosby, Johnny Cash, Frank Sinatra, Tom Jones, Neil Diamond, David Bowie, Bruce Springsteen, Peter Gabriel, Al Green, Rob Halford, Jimi Hendrix, Morrissey, Jim Morrison, Roy Orbison, Elvis Presley, David Lee Roth, Michael Stipe, Joe Strummer ja Eddie Vedder. Oopperoissa baritoniroolit vaihtelevat sankareista epäonnisiin häviäjiin ja kylmäverisiin roistoihin.

Baritoni äänialana tai laulajana sekoitetaan joskus soittimiin. 1600–1700-luvuilla eräät säveltäjät sävelsivät kappaleita baritoni-nimiselle sellon tapaiselle mutta useampikieliselle jousisoittimelle. Baritonitorveakin kutsutaan joskus baritoniksi, vaikka sen toinen nimi on euphonium. Myös baritonisaksofonia saatetaan kutsua lyhyemmin baritoniksi.

## Oopperarooleja

*W. A. Mozart: Kreivi Almaviva, Figaro (Figaron häät), Don Giovanni (Don Giovanni, Papegeno (Die Zauberflöte)
*G. Rossini: Figaro (Sevillan parturi), Guillaume Tell (Wilhelm Tell)
*G. Verdi: Rigoletto (Rigoletto), Rodrigo (Don Carlos), Germont (La Traviata)
*R. Wagner: Wolfram (Tannhäuser)
*G. Bizet: Escamillio (Carmen)
*G. Puccini: Paroni Scarpia (Tosca)

## Katso myös
*Luettelo baritoneista

## Lähteet

## Aiheesta muualla
FAMAS

**FAMAS** (lyhenne **''F**usil d**'A**ssaut de la **M**anufacture d**'A**rmes de **S**aint-Étienne*) on [[Ranska]]n armeijan käyttämä [[rynnäkkökivääri]].  Aseen lempinimi on sen ulkomuodon vuoksi 'Le Clairon' ([[trumpetti]]). Sen sarjatuotanto alkoi vuonna [[1977]]; vuodesta [[1994]] valmistettu G2-versio käyttää [[STANAG]]-standardin (NATO Standardisation Agreement) mukaista [[M16 (kivääri)|M-16]] lipasta. Tullessaan käyttöön 1980 ase oli samalla ensimmäinen Nato-maan armeijan ase, jossa otettiin käyttöön puolustusliiton tuolloin uusi standardikaliiperi.

Asetta valmistava Saint Étiennen asetehdas kuuluu valtion omistamaan Nexter-kompleksiin (entisiltä nimiltään GIAT Industries ja *Groupement des Industries de l'Armée de Terre'') ja valmistaa myös Leclerc-panssarivaunua.
 
Ase edustaa ns. bullpup-tyyppiä, jossa lipas ja laukaisumekanismi sijaitsevat kahvan takana. Aseen tähtäimet sijaitsevat pitkän kantokahvan sisällä, jossa myös latausvipu sijaitsee. Lukon toimintaperiaatteena on hidastettu massasulku. Toimintaperiaate on tämän tehoisella patruunalla harvinainen, ja aseen toleranssi patruunalle on kapea. Naton standardipatruunan hylsyjen on havaittu pullistuneen ja repeytyneen, mikä johtuu lukon aikaisesta ja nopeasta avautumisesta. Nämä syyt ovat pakottaneet käyttämään standardipatruunan messinkihylsyn sijaan ei-standardeja teräshylsyjä varman ja turvallisen toiminnan takaamiseksi. Teräshylsyisten patruunoiden valmistus Ranskassa on lopetettu, ja tuontipatruuna on luonnollisesti edelleen standardin perusajatuksen vastainen.
Aseen seuraajaksi on valittu 2017 saksalaisvalmisteinen Heckler & Koch HK416.

Famasilla voi ampua kerta-, purske- ja sarjatulta, aseen teoreettinen tulinopeus on noin 1 000 laukausta minuutissa, minkä vuoksi aseessa on kolmen laukauksen sarjoja ampuva pursketulimahdollisuus. 25 patruunan lippaassa olevista rei'istä patruunamäärän saa selville nopeasti.

FAMASin vakiovarusteena on kiinteä aseen sivuille taittuva haaratuki ja sen voi varustaa 40 mm M203-kranaatinheittimellä.  Pistoolikahvan sisässä on tila puhdistusvälineille.
 
FAMAS vaatii huolellista puhdistusta ja huoltoa. Ase soveltuu parhaiten kaupunkitaisteluun, sillä jumiutumisia tapahtuu usein pölyisissä ja aavikko-olosuhteissa, kuten Persianlahdella. Luultavasti pahin suunnitteluvirhe on pieni muovinen poskituki (Appui joue), joka myös ohjaa tyhjän hylsyn patruunapesästä. Osa on vain painettu paikoilleen ja sen kadotessa asetta ei voi turvallisesti laukaista.

Useimmat bullpup-kiväärit eivät ole muutettavissa vasenkätisille, mutta edellä mainitun poskituen, ja hylsyn ulosvetäjän puolta vaihtamalla FAMAS voidaan muuttaa joko oikea- tai vasenkätiseksi parissa minuutissa ilman työkaluja. Latausvivun sijoituksen ansiosta sitä voi käyttää kummalla kädellä tahansa.

## Lähteet

## Aiheesta muualla

* FAMAS upgrade
Alex Rider

**Alex Rider** on Anthony Horowitzin kirjoittama nuortenkirjasarja, joka kertoo samannimisestä 14-vuotiaasta vakoojapojasta. Alexin vanhemmat John ja Helen Rider ovat kuolleet hänen ollessa vasta pieni vauva, ja siitä lähtien Alexia on hoitanut hänen setänsä Ian Rider. 

Sarjan ensimmäisessä kirjassa *Stormbreaker* Alex saa kuulla Ian-setänsä kuolleen ja alkaa selvittää, kuinka se tapahtui. Hän saa tietää, ettei Ian ollutkaan töissä pankkialalla, vaan hän oli MI6:n agentti.

Sarjan ensimmäisestä kirjasta on tehty vuonna 2006 elokuva *[[Stormbreaker]]*, jossa näyttelivät muun muassa Ewan McGregor ja Mickey Rourke. Pääroolissa oli 16-vuotias Alex Pettyfer. Elokuvan Suomen ensi-ilta oli 13. lokakuuta 2006.

## Kirjat
* *[[Alex Rider & Stormbreaker|Stormbreaker]]* (*Stormbreaker*, 2000). Suomentanut Osmo Ryytty. Karisto, 2001.
* *[[Alex Rider & kovisten koulu|Kovisten koulu]]* (*Point Blanc*, 2001). Suomentanut Osmo Ryytty. Karisto, 2002.
* *[[Alex Rider & Luurankosaari|Luurankosaari]]* (*Skeleton Key*, 2002). Suomentanut Veli-Pekka Ketola. Karisto, 2003.
* *[[Alex Rider & pelikuningas|Pelikuningas]]* (*Eagle Strike*, 2003). Suomentanut Veli-Pekka Ketola. Karisto, 2004.
* *[[Alex Rider & Scorpia|Scorpia]]* (*Scorpia*, 2004). Suomentanut Veli-Pekka Ketola. Karisto, 2005.
* *[[Alex Rider & arkkienkeli|Arkkienkeli]]* (*Ark Angel*, 2005). Suomentanut Veli-Pekka Ketola. Karisto, 2006.
* *[[Alex Rider & käärmeenpää|Käärmeenpää]]* (*Snakehead*, 2007). Karisto, 2008.
* *[[Alex Rider & Crocodile Tears|Crocodile Tears]]* (ei suomennettu, 2009.)
* *[[Alex Rider & Scorpia Rising|Scorpia Rising]]* (ei suomennettu, 2011.)
* *[[Alex Rider & Russian Roulette|Russian Roulette]]* (ei suomennettu, 2013.)
* *[[Alex Rider & Never Say Die|Never Say Die]]* (ei suomennettu, 2017.)

## Aiheesta muualla
*Alex Rider - Yleinen tietosivusto Alex Rider -kirjoista
François Rabelais

**François Rabelais** (n. 1483–1494 Chinon, Ranska – 1553 Pariisi) oli ranskalainen renessanssiajan humanisti ja kriittis-humoristinen kirjailija. 

## Elämäkerta
Rabelais oli asianajajan poika. Hän opiskeli fransiskaaniluostarissa noviisina keskiajan teologiaa ja antiikin kieliä. Hän kääntyi benediktiiniksi ja jätti lopulta luostarielämän siirtyen maallistuneeksi papiksi. Rabelais opiskeli ja vaikutti useissa yliopistoissa kuten Poitiers’ssa, Pariisissa, Montpellier’ssa ja Lyonissa ja vieraili Itävallassa sekä Torinossa, Italiassa. Vuonna 1537 hänet vihittiin Montpellierissä lääketieteen tohtoriksi. Rabelais vaikutti lääkärinä ja tunsi esimerkiksi anatoomikko Andreas Vesaliuksen sekä Ambroise Parén.

## Tuotanto
Rabelais suututti kirjoituksillaan sekä katolisen kirkon edustajat että Sorbonnen akateemikot. Vuodesta 1532 alkaen ilmestyneen viisiosaisen teossarjansa kaksi ensimmäistä osaa, *Gargantua* ja *Pantagruel*, hän julkaisi salanimellä Alcofribas Nasier (anagrammi nimestä François Rabelais). Julkaistuaan seuraavan osan (*Kolmas kirja*) omalla nimellään hänet julistettiin pannaan. *Viides kirja* ilmestyi postuumisti ja sen tekijyys on osittain kiistanalainen. Rabelais käsitteli aikaansa nähden epäsovinnaisesti muun muassa kuolemaa. Teossarja on osittain suomennettu nimellä *Suuren Gargantuan hirmuinen elämä*, Ville Keynäs on suomentanut kolmannen ja neljännen kirjan.

Aatteellisesti Rabelais kuului kristillisen humanismin piiriin. Hän on tullut kuuluisaksi mielikuvituksensa ja tyylinsä ilmeikkyyden takia, mutta vallinneiden olojen arvostelu oli puhdasoppisen uskon vaalijoille epämieluista. Rabelais tuomittiin kerettiläiseksi ja uusien uskonpuhdistusaatteiden kannattajaksi, ja hänen teoksensa merkittiin kirkon kieltämien kirjojen luetteloon.

## Populaarikulttuurissa
Antonio Tabucchin kirjassa *Unien unia* (2008) Rabelais’lle on omistettu luku, jossa kuvitellaan, miltä Rabelais’n näkemä uni voisi näyttää.

## Suomennetut teokset
* 
* 
* 
* 

## Katso myös
* Gargantua
* Mihail Bahtin

## Lähteet

## Aiheesta muualla

*Biografia Bibliografia 
*Pantagruel, dipsodien kuningas. Suomennos 1989 (pdf)
* Arno Forsius: François Rabelais (n. 1490–1553) – lääkäri ja kirjailija .
Assemblaasi

**Assemblaasi** (, kooste) eli **esinekooste** on taiteessa kollaasin kolmiulotteinen vastine, useista esineistä koottu taideteos. Ensimmäisiä assemblaasin tekijöitä olivat kubistit. Picasso kokeili vuonna 1912 uutta tekniikkaa teoksessaan *Kitara*. Hän käytti siinä paperia, pahvia ja narua, jota hän leikkasi ja liimasi yhteen. Myöhemmin hän teki *Kitara*-teoksesta uuden version metallilevystä. 

Assemblaasin omaksuivat myös dadaistit ja surrealistit, kuten Kurt Schwitters ja Marcel Duchamp, ja 1960-luvulla uusrealistit. 1950-luvun alusta lähtien Louise Nevelson tuli tunnetuksi tekemillään laatikkomaisilla assemblaaseilla, joihin hän käytti löytämiään esineitä, kuten huonekalujen osia ja jäännöspaloja, jotka hän useimmiten maalasi yksivärisiksi mustalla, valkoisella tai kullanvärisellä maalilla.


Tiedosto:Merz 1925, 1. Relief in Blue Square 1925.jpg|*Merz 1925*, Kurt Schwitters
Tiedosto:1999-3-A--J s.jpg|*Lunar Landscape*, 1959–1960, Maalattua puuta, Louise Nevelson.
Tiedosto:Up North Stele View 2.jpg|*Up North Stele View*, Gary J. Gresl
Tiedosto:Lubo Kristek,Familie mit dem unsichtbaren Mann,1994,Assemblage,280x220x200cm.jpg|*Family with the Invisible Man*, 1994, Lubo Kristek


## Lähteet

## Aiheesta muualla

* 
* 
*
YleQ

**YleQ** (joskus myös **YleKuu**) oli pääkaupunkiseudulla perinteisessä analogisessa verkossa ja digitaalisesti koko valtakunnassa kuulunut Yleisradion radiokanava. Aikaisemmin taajuudella oli kuultavissa Radio Aino, mutta tämä lakkautettiin vuoden 2003 alussa Yleisradion radiouudistuksen myötä. Lopettamiseen oli todennäköisenä syynä digiradiovastaanotinten huono menekki. 

YleQ uudistui ensimmäisen vuotensa jälkeen keväällä 2004 muuttamalla merkittävästi musiikillista profiiliaan. Kanavan viimeisimpiä erityispiirteitä olivat toimitetun radiopuheen ja laajan musiikkitarjonnan ohjelmaradio, jolle tunnusomaista oli kiireettömyys ja keskittyneisyys. Tarjonnassa korostui populaarimusiikki ja -kulttuuri.

Yleisradio ilmoitti 6. kesäkuuta 2006 lopettavansa YleQ-kanavan. Lähetys loppui keskiyöllä 17.&ndash;18.9.2006. Kanavan ohjelmia siirtyi YleX-, YLE Radio Suomi ja YLE Radio 1 -kanaville. YleQ:n tilalle perustettiin puheradiokanava Yle Radio Peili (sittemmin Yle Puhe).

## Toimittajia

Tuomas Enbuske, Marko Gustafsson, Tero Liete, Susanna Korhonen, Kai Ulmanen, Olga K, Norppa, Laura Airaksinen, Eve Mantu, Jake Nyman, Ivan Puopolo (Thank God It’s Puopolo), Markus Turunen, Pekka Vitikka ja Jani Juntunen.

## Muu henkilökunta
* Tero Halonen, tekninen tuottaja
* Heikki Hilamaa, musiikkipäällikkö
* Markus Hippi, tuottaja (viikonloppu)
* Tommy Huovinen, tuottaja (Aamu Kuussa)
* Anna Juutilainen, tiedottaja
* Olli Kangassalo, elokuvatoimittaja
* Juhani Kansi, tuottaja (Popstudio)
* Ritva Kaukoranta, assistentti
* Jani Kortti, music editor
* Esa Kuloniemi, bluestoimittaja
* Pekka Laine, tuottaja (Musiikin erikoisohjelmat)
* Pia Ljungman, tiedottaja, markkinointi
* Elina Majakari, ohjelmapäällikkö
* Raimo Mäkelä, internet-toimittaja
* Minna Peltomäki, ohjelmajohtaja
* Marce Rendic, juontaja-toimittaja
* Seppo Rokka, internet-tuottaja
* Pasi Räihä, sound designer
* Mira Selander, tuottaja (Päivä Kuussa)
* Pekka Toikka, tuottaja (Tuomas Enbuske, Eve Mantu, Olga K)
* Mika Niva, elokuvatoimittaja
* Pertti Ylikojola, tuottaja (Miten minusta tuli minä, Peltirumpu, Kino Kangassalo, Passikuva)

## Lähteet

## Aiheesta muualla
* YleQ-sivusto siirrettynä Ylen Vinttiin 
* Alftan, Maija: YleQ hiljenee viikonloppuna *Helsingin Sanomat* 16.9.2006
Seksofoni

**Seksofoni** oli Erkki Kurenniemen 1960-luvulla suunnittelema elektroninen soitin. Seksofonin soittajat koskettelevat antureita, jotka mittaavat ihon sähkönjohtavuutta, mikä muuntelee syntetisaattorin ääntä. Seksofonin osti myöhemmin ruotsalainen sähkömuusikko Ralph Lundsten.
Polkuyhtenäisyys

** Polkuyhtenäisyys** on matemaattinen termi. Se on topologinen käsite vastaavasti kuin yhtenäisyyskin on. Polkuyhtenäinen avaruus
X \,\! on sellainen topologinen avaruus, jossa avaruuden mitä tahansa pistepareja voidaan yhdistää polulla kyseisessä avaruudessa X\,\!. Topologiassa polku on jatkuva kuvaus suljetulta väliltä \left [ {0,1}\right]\,\! avaruuteen X\,\!. 

## Polkuyhtenäisyyden määritelmä
Polku f \colon [0,1] \rightarrow X\,\! yhdistää X:n\,\! pisteet f(0)=x \,\! ja f(1)=y \,\!, joita sanotaan maaliavaruudessa polun f\,\! päätepisteiksi.
Topologinen avaruus X \,\! on polkuyhtenäinen, jos sen jokainen pistepari x,y \in X \,\! voidaan yhdistää polulla avaruudessa X\,\!.

## Lauseita
### Polkuyhtenäisyys vs. yhtenäisyys
Polkuyhtenäinen avaruus on yhtenäinen. Yhtenäistä avaruutta ei voida jakaa kahteen erilliseen, epätyhjään, avoimeen osajoukkoon. Polkuyhtenäisyys on vahvempi avaruuden ominaisuus kuin yhtenäisyys. Polkuyhtenäisyydestä välttämättä seuraa heti yhtenäisyys.

Yhtenäinen avaruus ei aina ole polkuyhtenäinen. On avaruuksia, jotka ovat kyllä yhtenäisiä, mutta eivät ole kuitenkaan polkuyhtenäisiä. Sellainen on esimerkiksi topologin sinikäyrä, jonka muodostavat origo sekä funktion \sin \frac{1}{x} kuvaajan y-akselin oikealla puolella oleva osa.

### Jatkuva kuvaus
Polkuyhtenäisyys on topologinen ominaisuus, joka säilyy jatkuvissa kuvauksissa. Jotkut avaruuksien ominaisuuksista eivät muutu lainkaan jatkuvassa kuvauksessa.

### Polkuyhtenäinen ympäristö
Polkuyhtenäisessä avaruudessa X\,\! on sellainen ominaisuus, että sen jokaisella pisteellä on polkuyhtenäinen ympäristö U\,\!.

Väli \left[ 0,1 \right] \subset \mathbb{R} \,\! on polkuyhtenäinen. Silloin jokaisella kyseisen välin pisteellä x\in\left[ 0,1 \right]\,\! on olemassa polkuyhtenäinen ympäristö U \subset\left[ 0,1 \right]\,\!. Ympäristö on topologiassa määritelty avoimeksi joukoksi.

## Lisäesimerkkejä
Polkuyhtenäinen avaruus "Kampa" koostuu seuraavista osajoukoista: y-akselilta väli \left [0,1 \right ]\,\!, x-akselilta väli \left [0,1 \right ]\,\! sekä x-akselin suuntaiset janat y=\frac {1}{n}\,\!, kun n on luonnollinen luku ja x\in \left [0,1\right ]\,\!

Reaalilukujen joukko {\mathbb{R}}\,\! on polkuyhtenäinen.

Suljettu väli {[-6,1]\subset \mathbb{R}}\,\! on polkuyhtenäinen.

Yksiö {\big\\,\! on polkuyhtenäinen. 

Yhdiste (-\infty,0)\cup(0,\infty)\subset \mathbb{R}\,\! ei ole polkuyhtenäinen, eikä yhtenäinen. 

Avaruus X = \left\{ \left(x,\sin\frac{1}{x}\right) \colon 0 on yhtenäinen, mutta ei ole polkuyhtenäinen.

Muutetaan vähän äskeisen esimerkin avaruutta X \,\!:

Avaruus X = \left\{ \left(x,x\sin\frac{1}{x}\right) \colon 0 on yhtenäinen ja erityisesti se on polkuyhtenäinen.

## Katso myös
* Yhtenäisyys

## Lähteet
* Martio, Olli: Vektorianalyysi. Helsinki: Limes ry, 2004.
* Väisälä, Jussi: Topologia I. Helsinki: Limes ry, 2004.
* Väisälä, Jussi: Topologia II. Helsinki: Limes ry, 2005.

## Kirjallisuutta
* 
*
Maslow’n tarvehierarkia

**Maslow’n tarvehierarkia** () on psykologinen teoria, jonka yhdysvaltalainen psykologi Abraham Maslow julkaisi vuonna 1943 tutkimuksessaan *A Theory of Human Motivation*. 

Maslow’n mukaan ihmisellä on perustarpeet, jotka tulee tyydyttää riittävässä määrin – ei välttämättä täydellisesti – ennen kuin ihminen alkaa etsiä tyydytystä ”korkeammille” tarpeille.  . Maslow’n teoria lasketaan kuuluvaksi humanistiseen psykologiaan. Maslow keskittyi tutkimuksissaan esimerkillisiin (exemplary) ihmisiin, kuten Albert Einstein, Jane Addams, Eleanor Roosevelt ja Frederick Douglass, joiden hän katsoi onnistuneen toteuttamaan inhimillisen potentiaalinsa.   

Maslow’n mukaan ihmisen tarpeiden hierarkkinen järjestys on:
#fysiologiset tarpeet (hengissä säilymisen fyysiset edellytykset, kuten ruoka, juoma, hengitysilma)
#turvallisuuden tarpeet (suojautuminen erilaisilta vaaroilta)
#yhteenkuuluvuuden ja rakkauden tarpeet (ystävyys, rakkaus, ryhmään kuuluminen)
#arvonannon tarpeet (itsearvostus, kunnioituksen saaminen muilta)
#itsensä toteuttamisen tarpeet (omien kykyjen saaminen täyteen käyttöön esimerkiksi työssä tai vanhemmuudessa).
Näistä ensimmäinen on perustavin ja viimeinen korkein tarve. Myöhempinä vuosinaan Maslow lisäsi hierarkiaan vielä yhden tason, itsensä ylittämisen (self-transcendence) tarpeet. Itsensä ylittämisellä tarkoitetaan yhteyden saamista johonkin omaa minää suurempaan: keinoina tähän voivat olla esimerkiksi hengellisyys, taide tai altruismi. Useimmat Maslow’n tarvehierarkian esitykset eivät kuitenkaan huomioi tätä kuudetta tasoa. 

Maslow’n tarvehierarkia kuvataan usein pyramidina, jossa pohjimmaisina ovat perustarpeet ja huipulla korkeimmat tarpeet. Tosin Maslow itse ei kirjoituksissaan esittänyt tarvehierarkiaa minkäänlaisen pyramidin tai portaikon muodossa.

Maslow’n teoriaa on kritisoitu mm. siitä, että yleismaailmallisen, kaikille ihmisille kaikissa tilanteissa pätevän tarvehierarkian olemassaololle ei ole löytynyt paljonkaan tutkimusnäyttöä. Teorian käsitteitä on luonnehdittu epäselvästi määritellyiksi ja vaikeasti mitattaviksi. Tästä huolimatta tarvehierarkiaa hyödynnetään paljon esimerkiksi markkinoinnissa, työpsykologiassa ja johtajakoulutuksessa. Maslow'n teoria korostaa kysymyksiä *mitä* eikä *miten*: esimerkiksi *mitä ihminen tarvitsee hengissäpysymiseen* ei sitä *miten ihminen pysyy hengissä*

## Katso myös
*Tarveteoria

## Lähteet

## Aiheesta muualla

*http://opinnot.internetix.fi/fi/materiaalit/ps/ps4/03_motivaation_emootioiden/04_3.4_maslowin_tarvehierarkia?C:D=gjtb.e7S7, Lyhyt suomenkielinen esitys Maslow’n teoriasta Internetix-sivustolla.
*http://www.simplypsychology.org/maslow.html, McLeod, Saul A. (2014). Maslow’s Hierarchy of Needs. Englanninkielinen artikkeli Simply psychology -sivustolla.
XP

**XP** voi tarkoittaa ainakin seuraavia asioita:

* Kristus, lyhenne XP (kreikan sanasta Χριστός), kristinuskon keskeinen henkilö
* Extreme Programming, XP, ketterän ohjelmistokehityksen menetelmä
* Windows XP, sanasta e**xp**erience, Microsoftin käyttöjärjestelmä
* Xeroderma pigmentosum, periytyvä sairaus
Efebofilia

**Efebofilia** (kr. ἔφηβος 'nuorukainen' + φιλία 'rakkaus') tarkoittaa aikuisen ensisijaista seksuaalista kiinnostusta myöhäismurrosikäisiin tai murrosiän vastikään ohittaneisiin eli noin 15–19-vuotiaisiin nuoriin.

Moni mies voi pitää murrosiän ohittaneita nuoria seksikkäinä, koska teini-ikäisissä tytöissä yhdistyvät aikuiset piirteet ja nuoruuden kauneus. Pelkkää efebofilistä kiinnostusta ei pidetä häiriönä niin kauan kuin aikuinen ei yritä käyttää nuorta seksuaalisesti hyväkseen.  Monet nuorista pitävät miehet eivät kiinnostuksestaan huolimatta pyrikään seksisuhteisiin nuorten kanssa. Kiinnostuksen osoittaminen keskiteini-ikäisiin tyttöihin oli miehillä vielä yleistä ennen suojaikärajojen käyttöönottoa.

## Katso myös
* Pederastia

## Lähteet
Lucius Tarquinius Superbus

**Lucius Tarquinius Superbus** (kuollut 495 eaa, Cumae) oli viimeinen antiikin Rooman myyttisistä kuninkaista. Tarinan mukaan hän oli kuningas Lucius Tarquinius Priscuksen poika tai pojanpoika sekä kuningas Servius Tulliuksen vävy. Tarquiniuksen väitetään hallinneen vuosina 534 eaa. – 509 eaa.

Rooman viimeinen kuningas Lucius Tarquinius oli tarinan mukaan suvultaan etruski ja sai lisänimen *Superbus* ("ylpeä") ankaruutensa ja ylpeytensä tähden. Murhattuaan edeltäjänsä Servius Tulliuksen hän toimitti myös monta hänen ystäväänsä, valtakunnan ylhäisimpiä miehiä, mestatuksi tai maanpakoon. Alussa hänellä oli menestystä, koska hän vahvisti Rooman herruutta latinalaiskansoihin. Roomaan rakennettiin suuria monumenttirakennuksia, erityisesti Capitoliumille perustettu temppeli, joka on pyhitetty kolmelle tärkeimmälle jumalalle, Juppiterille, Junolle ja Minervalle. Hänen kerrotaan rakennuttaneen valmiiksi myös suuren Circus Maximus -rakennuksen, jossa järjestettiin sirkushuveja. Myös suuria viemäreitä rakennettiin kuljettamaan pois likavesiä kaupungista.

Tarquiniuksen piirittäessä Ardean kaupunkia kerrotaan sattuneen tapaus, jonka vuoksi hänet karkotettiin kuninkaan istuimelta. Kun muutamat kuninkaan miehistä olivat hänen poikansa Sextuksen luona, johtui puhe heidän vaimoihinsa, ja he rupesivat kiistelemään, kuka näistä olisi kiitettävin. Eräs läsnäolijoista, Lucius Tarquinius Collatinus, sanoi: "No hyvä, nouskaamme ratsujemme selkään ja lähtekäämme katsomaan vaimojamme. Miehen äkkiarvaamaton tulo on kyllä hyvä koetuskeino." Ehdotus sai kannatusta, ja kiireesti lähdettiin Roomaan. Tällöin havaittiin, että kuninkaan poikien vaimot viettivät juhlien ja pitojen täyttämää elämää. Sitten he menivät Kollatianin kaupunkiin, jossa huomattiin Kollatinuksen vaimon Lucretian vielä myöhään yöllä istuvan palvelustyttöjensä keskellä villoja kehräämässä. Kunniapalkinto määrättiinkin hänelle.

Muutamien päivien kuluttua saapui Sextus Kollatinuksen tietämättä Kollatiaan ja raiskasi Lucretian. Uhri pyysi paikalle isänsä, miehensä sekä muutamia sukulaisia ja kertoi heille häväistyksensään. Lucretia vaati heitä kostamaan ja sysäsi itse puukon sydämeensä. Todistajien joukossa oli myös kuninkaan sukulainen Brutus. Hän oli säilynyt kuninkaan epäluuloiselta julmuudelta tekeytymällä mielipuoleksi. Brutus nyt veti puukon pois haavasta ja vaati läsnäolijoita karkottamaan Tarquiniusten suvun ja lakkauttamaan kuninkuuden. Siitä alkanut kapina onnistuikin pian kuninkaan ja tämän suvun karkottamisessa. Kapinaa johtivat Lucretian mies Lucius Tarquinius Collatinus ja Lucius Junius Brutus. Heistä tuli Rooman ensimmäiset konsulit. Tarquinius yritti palata valtaan useaan otteeseen ja sai aikeissaan tukea etruskeilta.

Tarquinius Superbuksen tarina saattaa olla symbolinen esitys etruskivallan kukistumisesta Roomassa.

## Lähteet

## Aiheesta muualla
Sacramento

**Sacramento** on Yhdysvaltain Kalifornian osavaltion pääkaupunki. Kaupungissa asui vuoden 2010 väestönlaskennassa 466&nbsp;488 ihmistä.

## Historia
*Miwok*-, *Shonommey*- ja *Maidu* -alkuperäiskansat asuttivat nykyisen Sacramenton aluetta todennäköisesti tuhansia vuosia ennen ensimmäisiä uudisasukkaita. Näistä kansoista on jäänyt vain vähän todisteita jäljelle. Alkuperäiskansojen ravinto koostui tammenterhoista, hedelmistä, sipuleista, siemenistä ja juurista ympäri vuoden.

Espanjalainen tutkimusmatkailija Gabriel Moraga löysi ja nimesi Sacramento Valleyn ja Sacramentojoen pyhän sakramentin mukaan joko vuonna 1806 tai 1808.

Saksalaissyntyinen sveitsiläinen uudisraivaaja John Sutter perusti meksikolaisten myöntämälle maa-alueelle vuonna 1839 Nueva Helvetian (Uusi Sveitsi) siirtokunnan, ja rakennutti kauppapaikan, joka tunnetaan nimellä Sutter's Fort. Sutterin maat vallattiin Kalifornian kultaryntäyksessä.

## Maantiede

Yhdysvaltain väestönlaskentaviraston (*US Census Bureau*) mukaan kaupungin pinta-ala on 257,0 km², josta 251,6 km² maata ja 5,4 km² vettä. Veden osuus pinta-alasta on 2,1 %. Vuonna 2004 kaupungin väkiluku oli noin 454 330. Kaupunki sijaitsee 137 km koilliseen San Franciscosta ja 217 km lounaaseen Renosta sekä 619 km pohjoiseen Los Angelesista.

Sacramentojoki on 650 kilometriä pitkä joki Kaliforniassa Yhdysvalloissa. Joki virtaa Sierra Nevadasta San Franciscon lahteen. 400 kilometriä joesta on purjehduskelpoista.

## Ilmasto
Sacramentossa vallitsee välimerenilmasto, eli kaupungissa talvet ovat leutoja ja kesät kuivia. Alueella on normaalisti pieni kosteusprosentti. Sadetta tulee yleensä marraskuun ja maaliskuun välisenä aikana. Sateet loppuvat miltei kokonaan huhtikuun lopulla. Keskimääräinen vuotuinen sademäärä on 442 mm. Keskimäärin vuodessa sataa 58 päivänä. Sumua kaupungissa esiintyy keskimäärin 96 päivänä vuodessa, yleensä aamuisin ja yleisimmin joulukuussa ja tammikuussa. Lumisade-ennätys syntyi 4. tammikuuta 1880, jolloin satoi 90 mm lunta.

Vuoden keskimääräinen lämpötila on 16&nbsp;°C. Keskimäärin vuodessa on 73 päivää jolloin lämpötila nousee yli 34&nbsp;°C ja 18 päivää jolloin lämpötila laskee alle 0&nbsp;°C. Korkein mitattu lämpötila oli 17. heinäkuuta 1925, 45&nbsp;°C, ja matalin 11. joulukuuta 1932, –8&nbsp;°C.

## Tunnettuja urheiluseuroja
*Sacramento Kings, NBA

## Liikenne
*Sacramenton kansainvälinen lentoasema

## Lähteet

## Aiheesta muualla

*Sacramenton kotisivut
*Sacramenton matkailusivut
Sacra conversazione

**Sacra conversazione** on italiaa ja tarkoittaa pyhää keskustelua. Renessanssin aikana nimitystä käytettiin kuvataiteessa maalauksesta, jossa Neitsyt Maria ja Jeesus-lapsi ovat pyhimysten ympäröiminä. Fra Angelico ja Filippo Lippi ovat maalanneet ensimmäisiä lajia edustavia maalauksia.

## Maalauksia

* Giovanni Bellini: *[[Pyhä keskustelu]]*, noin 1490.
Silmälasikäärme

**Silmälasikäärme** eli **intiankobra**, joskus myös pelkkä **kobra** (*Naja naja*) on kobrien sukuun kuuluva erittäin myrkyllinen käärme, joka elää Etelä-Aasian savanneilla. Nimi silmälasikäärme tulee sen niskassa olevasta silmälaseja muistuttavasta kuviosta. Kobra on pohjaväriltään musta, lisäksi nahassa on valkoisia ja harmaita täpliä.

Kobranaaras munii munat maassa olevaan kuoppaan tai onttoon puuhun, ja jää sitten vartioimaan niitä niiden kuoriutumiseen asti. Silmälasikäärme syö piennisäkkäitä, kaloja, sammakoita ja liskoja.

Uhkaavassa tilanteessa kobra levittää kaulansa ja kohottaa eturuumiinsa. Tällöin se voi purra ahdistelijaansa. Jos käärme puree ihmistä, tämä saattaa menehtyä muutamassa tunnissa ilman vastamyrkkyä. Kobra ei yleensä pure ihmistä vaan lähtee karkuun, mutta jos ihminen häiritsee sitä tai käyttäytyy muuten uhkaavasti, kobra voi hyökätä. Silmälasikäärme tappaa vuosittain tuhansia ihmisiä laajalla alueella Pakistanista Bangladeshiin, mikä tekee kobrasta yhden vaarallisimmista käärmeistä.

Silmälasikäärme saattaa joutua toisen käärmeen, kuten kuningaskobran saaliiksi.

## Lähteet

## Aiheesta muualla
* The University of Adelaide, Australia, Clinical Toxinology Resources: Naja naja
Kobra

**Kobra** tai **Cobra** voi tarkoittaa seuraavia asioita: 

## Kobra

* Kobrat, myrkkytarhakäärmeiden suku
* Kobrat Lapua, suomalainen koripallojoukkue
* Kobra, Marvel-kustantamon sarjakuvissa esiintyvä superroisto
* Kobra, Mortal Kombat -videopelisarjan hahmo

## Cobra

* CoBrA, taiteilijaryhmä
* Cobra, vuonna 1986 tehty Sylvester Stallonen toimintaelokuva
* *[[Cobra (videopeli)|Cobra]]*, vuoden 1986 videopeli, joka perustuu Stallonen elokuvaan
* *[[Cobra (vuoden 1991 videopeli)|Cobra]]*, vuoden 1991 videopeli
* Cobra Records, suomalainen levy-yhtiö
* AC Cobra, brittiläinen urheiluauto
* HMS Cobra, Britannian Kuninkaallisen laivaston torpedovenehävittäjä
* Cobra, vuoristorata Kauhavan Alahärmässä sijaitsevassa PowerPark-monitoimipuistossa
* *[[Cobra (sarjakuva)|Cobra]]*, manga- ja animesarja
* Taifuuni Cobra, Filippiinienmerellä vuonna 1944 riehunut pyörremyrsky
* COBRA, vastatykistötutka
* Cobrat, oululainen jääkiekkoseura
* Cobrat, *Cobra Unit*, The Bossin kokoama erikoiskykyjä omaava joukko pelissä *Metal Gear Solid 3*.
* Einsatzkommando Cobra, itävaltalainen poliisin erikoisyksikkö
Urbanus III

**Urbanus III** (n. 1120–20. lokakuuta 1187) oli paavina 25. marraskuuta 1185 – 20. lokakuuta 1187. Hänen oikea nimensä oli **Uberto Crivelli**.

Hän seurasi paavin virassa Lucius III:ta, joka oli tehnyt hänestä hänestä Milanon arkkipiispan ja kardinaalin. Hän jatkoi edeltejiensä riitoja keisari Fredrik I Barbarossan kanssa, muun muassa Toscanan kreivitär Matildan maita koskevaa perimysriitaa. Paavina ollessaankin Urbanus piti itsellään Milanon arkkipiispan arvon, missä ominaisuudessa hän kieltäytyi kruunaamasta Fredrikin poikaa Henrikiä Italian kuninkaaksi. Henrik oli juuri nainut Sisilian kuningaskunnan perijättären, Constantian, ja toimi Etelä-Italiassa yhteistyössä paavia vastaan kapinoivan Rooman senaatin kanssa. Samaan aikaan Fredrik oli katkaissut kulkuyhteydet Alppien poikki katkaistakseen Veronassa oleskelleen paavin ja hänen saksalaisten tukijoidensa välisen yhteydenpidon. Urbanus päätti julistaa keisarin pannaan, mutta veronalaiset eivät sallineet sen tapahtua heidän kaupungissaan, joten Urbanus vetäytyi Ferraraan. Hän kuitenkin kuoli siellä ennen kuin ehti julistaa Fredrikiä pannaan.

Legendan mukaan Urbanus kuoli suruun kuultuaan uutiset ristiretkiläisten tappiosta Hattinin taistelussa heinäkuussa 1187.

## Lähteet
*

### Viitteet

## Aiheesta muualla
Anaksimenes

**Anaksimenes** (, n. 585–525 eaa.) oli antiikin kreikkalainen esisokraattinen filosofi. Hän oli kotoisin Joonian Miletoksesta, ja hänet luetaan kuuluvaksi ns. joonialaisen luonnonfilosofian haaraan. Anaksimenes oli Anaksimandroksen oppilas ja Anaksagoraan opettaja.

## Ajattelu

Anaksimeneen mukaan kaiken olevaisen alkusyy tai -perusta (*[[arkhe|arkhē]]*) oli äärettömässä ilmassa – kaikki olevainen on ilmaa vaihtelevalla tiheydellä. Kuumuus laajentaa ja kylmyys tiivistää ilmaa, synnyttäen sille erilaisia olomuotoja. Tiheyden vaihtelu on asteittainen, ja tapahtuu kumpaankiin suuntaan, riippuen siitä saako kuuma vai kylmä voiton. Kun ilma tiivistyy kylmyyden seurauksena, siitä muodostuvat vaiheittain pilvet, vesi ja maa. Kun ilma harvenee kuumuuden seurauksena, siitä muodostuu lopulta tuli.

Tällä tavoin on syntynyt myös maan muodostava levy, joka kelluu ilmassa. Samanlainen tiivistyminen on synnyttänyt myös auringon, tähdet ja kaiken muun olevan. Anaksimenes ei kieltänyt jumalia, mutta uskoi myös niiden syntyneen ilmasta, sen sijaan että jumalat olisivat luoneet ilman.

Anaksimeneen mukaan maa oli siis litteä ja sen sekä ylä- että alapuolella oli ilmaa. Hänen mukaansa juuri maan litteys esti sitä putomasta alaspäin. Tähän ei sisältynyt erityistä ajatusta siitä, että maa olisi kuitenkaan ollut kaiken keskuksessa: Anaksimeneen mallissa taivaankappaleet eivät pyörineet maan ympärillä, vaan kiersivät kehässä sen yläpuolella. Esimerkiksi aurinko ei kadonnut näkyvistä siksi, että se olisi mennyt maan alapuolelle, vaan koska se jäi maan korkeampien osien peittoon ja pieneni kasvaneen etäisyyden vuoksi. Myös aurinko oli litteä.

Anaksimeneen ajatus oli kenties tarkoituksella suunnattu vastaamaan Anaksimandrokselle, joka oli ehdottanut alkusyyn olevan rajaton *[[apeiron]]*. Anaksimandroksen ajatukseen ei kuitenkaan kuulunut *apeironin* tarkempi määritelly. Anaksimeneen ilmalla on monia *apeironin* piirteitä, mutta päinvastoin kuin Anaksimandros hän määritteli alkusyynsä täsmällisesti yhdeksi klassisista alkuaineista.

Anaksimeneen ajattelu eroaa edeltäjiensä Thaleen ja Anaksimandroksen ajattelusta siinä, että hänelle ilma oli sekä kaiken alkuperä että se aine, mistä kaikki lopulta muodostuu. Thaleelle vesi oli lähinnä kaiken alkuperä, mutta hän ei tarkoittanut väittää, että kaikki olisi lopulta muodostunut vedestä. Sama pätee Anaksimandroksen ajatukseen *apeironista*.

## Lähteet

* 

### Viitteet

## Aiheesta muualla

* Diogenes Laertios: *Merkittävien filosofien elämät ja opit*:
** Anaksimeneen elämäkerta . 
** Anaksimeneen elämäkerta. 
*
Arkhelaos

**Arkhelaos** (, 400-luku eaa.) oli eräs antiikin kreikan esisokraattisista filosofeista, hänet luetaan kuuluvaksi ns. joonialaisen luonnonfilosofian haaraan. Hän oli kotoisin joko Ateenasta tai Miletoksesta. Hän oli Anaksagoraan oppilas ja Sokrateen opettaja.

Diogenes Laertioksen mukaan Arkhelaos oli se, joka toi luonnonfilosofian Jooniasta Ateenaan. Kuitenkin yleisesti ajatellaan jo Anaksagoraan tehneen sen. Arkhelaokseen luonnonfilosofia joka tapauksessa päättyy, sillä hänen jälkeensä Sokrates aloitti etiikan tutkimisen ja siirsi näin filosofian painopisteen hyvään elämään. Sokrates kuitenkin omaksui etiikan tutkimuksen Anaksagoraalta, mutta sai kunnian sen keksimisestä. Arkhelaos oli kuitenkin käsitellyt etiikkaa jo jossain määrin, sillä hän pohti filosofiassaan lakeja, sekä sitä, mitkä asiat ovat hyviä ja oikeudenmukaisia. Hänen mukaansa oikeudenmukaiset ja häpeälliset asiat eivät ole olemassa luonnostaan, vaan ne perustuvat siihen mitä yhteiskunnassa on sovittu. 

Arkhelaos jakoi Anaksagoraan näkemyksen siitä, että maailma on saanut alkunsa äärettömästä aineesta, joka koostuu keskenään samanlaisista ainesosasista, ja että kaikki yksittäiset osaset puolestaan syntyvät näistä. Kuitenkin tämän yhdistymisen saa hänen mukaansa aikaan näissä ainesosasissa oleva sielu jumalan (tai Järjen, *nous*) sijasta. Se panee mainitut ikuiset osaset liikkeelle yhdistelemällä ja erottelemalla niitä, aivan kuten Anaksagoras opetti.

Arkhelaos opetti myös, että kosmoksen syntymisellä on kaksi syytä, lämpö ja kylmyys. Lämmön vaikutuksesta vesi synnyttää joko ilmaa tai maata, sen mukaan pääseekö se valumaan vapaasti vai sakeutuuko se. Näin maata siis rajoittaa ensin ilma, ja ilman yläpuolella tuli. Kaikki eläimet, mukaan lukien ihmiset, ovat syntyneet lämpimästä maasta, kun se erittää limaa.

## Lähteet

* 

## Aiheesta muualla

* Diogenes Laertios: Arkhelaoksen elämäkerta  
* Diogenes Laertios: Arkhelaoksen elämäkerta
Patenttineuvos

**Patenttineuvos** on Suomessa tasavallan presidentin myöntämä arvonimi, joka kuuluu 5. ryhmään. Arvonimestä maksettavan veron määrä on joko .

Arvonimi myönnettiin ensimmäisen kerran vuonna 1976. Vuosien 1918–2013 aikana patenttineuvoksen arvonimi on myönnetty viidelle henkilölle.&thinsp;

## Lähteet
Zenon Kitionilainen

**Zenon Kitionilainen** (, ; n. 333–264 eaa.) oli kreikkalainen filosofi, jota pidetään stoalaisuuden perustajana.

## Elämä

Zenon oli kotoisin Kitionista, nykyisestä Lárnakasta, Kyprokselta. Hän oli kauppiaan poika, ja toimi itsekin kauppiaana 42-vuotiaaksi saakka, jolloin hän perusti stoalaisen koulukunnan.

Zenonin opettajina toimivat sekä Krates Thebalainen, Akatemian silloinen johtaja Polemon, että megaralaiset Stilpon ja Diodoros Kronos. Zenon aloitti oman opetuksensa vuonna 301 eaa. Ateenassa sijaitsevassa pylväshallissa, jota kutsuttiin nimellä Stoa poikile (”Kirjava pylväshalli”), josta juontui nimi koko koulukunnalle. Hän kuoli tekemällä itsemurhan sen jälkeen kun hän oli saanut onnettomuudessa vakavia vammoja.

## Filosofia

Zenon kirjoitti lukuisia teoksia, joista tunnetuin on ihannevaltion kuvaus *[[Valtio (Zenon)|Valtio]]*. Zenonin teoksia ei ole säilynyt jälkipolville. Hänen uskotaan opettaneen, että ihminen voi saavuttaa mielenrauhan parhaiten niin, että pitää nautintoja ja kipuja merkityksettöminä, eikä näin ollen välitä niistä.

Zenonia voidaan pitää myös länsimaailman ensimmäisenä utopistisena anarkistina ja nykyisen anarkismin edeltäjänä. *Valtiossa* hän esitti muun muassa seuraavanlaisia ajatuksia: Ihmiset ovat järjellisiä, he eivät tarvitse määräyksiä. Järkevät olennot eivät tarvitse valtiota, rahaa, oikeusistuimia tai minkäänlaista organisoitua, institutionalisoitua elämää. Täydellisessä yhteiskunnassa miehet ja naiset pukeutuvat samalla tavalla ja syövät yhdessä. Vaimot ovat miehille yhteisiä.

Joitakin sitaatteja, jotka on pantu Zenonin nimiin, ovat:
* ”Terästä tunteesi, niin että elämä satuttaisi sinua niin vähän kuin mahdollista.”
* ”Seuraa, mihin järki sinut johtaa.”
* ”Parempi matkata jaloilla kuin kielellä.” (viinistä humaltuneena).
* ”Meillä on kaksi korvaa ja yksi suu, joten meidän tulisi kuunnella enemmän kuin puhua.”

## Teoksia

Diogenes Laertioksen mukaan Zenon kirjoitti seuraavat teokset:

**Eettiset teokset**
* *[[Valtio (Zenon)|Valtio]]* ()
* *Etiikka* ()
* *Elämästä luonnon mukaan* ()
* *Pyrkimyksestä* eli *Ihmisen luonnosta* ()
* *Tunteista* ()
* *Velvollisuudesta* ()
* *Laista* ()
* *Kreikkalaisesta kasvatuksesta* ()
* *Rakkauden käsikirja* ()

**Fysiikan alan teokset**
* *Kaikkeudesta* ()
* *Merkeistä* ()
* *Näkökyvystä* ()

**Logiikan alan teokset**
* *Pohdiskeluja* ()
* *Kielellisistä ilmauksista* ()
* *Ratkaisuja* ja *Kumoamisia* ()

**Muut teokset**
* *Käsikirja* ()
* *Runouden kuuntelemisesta* ()
* *Homeerisia ongelmia* ()
* *Yleisiä seikkoja* ()
* *Muistelmia Krateesta* ()
* *Pythagoralaisia asioita* ()

## Lähteet
* 

### Viitteet

## Aiheesta muualla

* Diogenes Laertios: *Merkittävien filosofien elämät ja opit*:
** Zenonin elämäkerta 
** Zenonin elämäkerta
Sobekneferu

**Sobekneferu** (kirjaimellisesti **Neferusobek**) oli toinen tunnetuista naispuolisista hallitsijoista muinaisessa Egyptissä. Sobekneferu oli 12. dynastian viimeinen hallitsija. Hän oli todennäköisesti edeltäjänsä Amenemhet IV:n puoliso ja Manethon mukaan myös hänen sisarensa. Amenemhet IV:n isä, Amenemhet III oli todennäköisesti hänen isänsä, mutta äidistä ei ole tietoa. Amenemhet IV:n kuoltua vuonna 1787 eaa., Sobekneferu nousi valtaan, kuitenkaan ottamatta itselleen faaraon titteliä. Sobekneferu piti kuningattaren (*kuninkaan vaimo*) titteliä, kunnes hän joko kuoli tai syrjäytettiin neljä vuotta myöhemmin 1799 eaa. Hänen hautaansa ei ole vielä löydetty, eikä sen sijainnista ole löydetty mitään vihjeitä, mutta hänen rakennuttamiaan patsaita löytyy Amenemhet III:n temppelistä Hawarassa. Arvellaan että Sobekneferu olisi rakennuttanut Mazghunan pyramidin, mutta asiasta ei ole varmuutta. Ei myöskään tiedetä, onko Mazghunan pyramidia rakennettu koskaan valmiiksi ja otettu käyttöön.

## Lähteet

## Aiheesta muualla
Sarvivalaat

**Sarvivalaat** (Monodontidae) on hammasvalaisiin kuuluva nisäkäsheimo, johon kuuluu kaksi elävää lajia: sarvivalas (*Monodon monoceros*) ja maitovalas (*Delphinapterus leucas*). Niitä esiintyy vain pohjoisella arktisella alueella, harvoin Grönlannin eteläkärkeä etelämpänä.

Nisäkäsnimistötoimikunta on ehdottanut, että heimon suomenkieliseksi nimeksi vaihdettaisiin **valkovalaat**.

## Lähteet
Pyöriäiset

**Pyöriäiset** (Phocoenidae) on tieteellisen luokittelun heimo, jonka edustajat ovat valaiden lahkon (*Cetacea*) pienimpiä edustajia. Pyöriäisiin kuuluu kuusi lajia. Tunnetuin laji on pyöriäinen (*Phocoena phocoena*).

Kaikilla pyöriäisillä on pyöreä nokka ja paljon hampaita. Ne ovat kooltaan pienempiä kuin delfiinit. Suurimmat voivat kasvaa 2,5 metriä pitkiksi. Pienin lajeista, *[[Kalifornianpyöriäinen|Phocoena sinus]]*, kasvaa vain 1,5-metriseksi.

## Suvut ja lajit
* Kirjopyöriäiset (*Phocoenoides*)
** Kirjopyöriäinen (*Phocoenoides dalli*)
* Pallopääpyöriäiset (*Neophocaena*)
** Pallopääpyöriäinen eli rosopyöriäinen (*Neophocaena phocaenoides*)
* Pyöriäiset (*Phocoena*)
** Kalifornianpyöriäinen eli bajanpyöriäinen (*Phocoena sinus*)
** Pyöriäinen (*Phocoena phocoena*)
** Mustapyöriäinen (*Phocoena spinipinnis*)
** Silmälasipyöriäinen eli valkovatsapyöriäinen (*Phocoena dioptrica*)

## Lähteet
SBS Broadcasting

**SBS Broadcasting BV** on hollantilainen mediayhtiö, joka oli aiemmin osa kansainvälistä ProSiebenSat.1 Mediaa. ProSiebenSat.1 Media omisti Euroopassa 22 radioasemaa sekä 26 televisiokanavaa. SBS Broadcasting perustettiin vuonna 1989 ja ProSiebenSat.1 Media osti sen kesäkuussa 2007. Sanoma hankki omistukseensa yhteistyökumppaneidensa kanssa SBS Broadcastingin belgialaiset ja hollantilaiset kanavat ProSiebenSat.1 Medialta huhtikuussa 2011. Sanoma myi huhtikuussa 2017 osuutensa SBS Broadcastingista Talpa Broadcasting Holdingille. ProSiebenSat.1 Media myi pohjoismaiden SBS:n toiminnot yhdysvaltalaiselle Discovery Communicationsille joulukuussa 2012.

## SBS Suomessa

ProSiebenSat.1 Median suomalainen tytäryhtiö SBS Finland Oy omisti The Voice -radiokanavan, Iskelmän, Radio Cityn ja Radio Pookin.

SBS:lle kuului myös suomalainen televisiokanava The Voice.
Syyskuussa 2008 uudelleen toimintansa aloittanut TV5 ja The Voice näkyivät jonkin aikaa samalla kanavapaikalla, mutta nykyisin molemmilla on oma kanavapaikkansa. TV5 ei kuulunut SBS:ään, vaan se oli suoraan ProSiebenSat.1 Median omistuksessa.

## Lähteet

## Aiheesta muualla
* SBS:n kotisivut
Puolivälinkangas

**Puolivälinkangas** eli ”Puokkari” on yksi Oulun kaupunginosista ja Puolivälinkankaan suuralueen keskus. Se sijaitsee noin viisi kilometriä pohjoiseen Oulun keskustasta, valtatien 4 pohjoispuolella ja Pyykösjärven eteläpuolella. Puolivälinkankaalla asuu noin 3&nbsp;000 asukasta. Suuri osa heistä asuu kaupungin omistamissa vuokrakerrostaloissa. Alueella on myös pääosin omistusasuntoja käsittäviä kerrostaloja. Lisäksi Puolivälinkangas käsittää suurehkon omakoti- ja rivitaloalueen.

Maastoltaan Puolivälinkangas on nimensä mukaisesti mäntykangasta. Siellä on Oulun ystävyyskaupungin Odessan kunniaksi perustettu Odessanpuisto. Alueella sijaitsee myös pururata. 

Puolivälinkankaan vuonna 1975 rakennetun Pyhän Tuomaan kirkon on suunnitellut arkkitehti Juha Leiviskä.

## Osa-alueet
### Yläsiirtola

Yläsiirtola on osa-alue, joka sijaitsee Castrenin urheilukeskuksen pohjoispuolella Puolivälinkankaan keskuksen eteläpuolella. Käytännössä Yläsiirtolan alueen muodostavat Lammintien, Mustikkatien, Puolukkatien, Juolukkapolun ja Karpalotien varsilla sijaitsevat rakennukset. Oulun kaupunki on määrännyt Yläsiirtolan suojelualueeksi ja alueen rakennukset ovat tiukkojen säännösten alla.

Alueella on pääosin vanhoja puurakenteisia omakotitaloja, joista osa on rakennettu jo 1920-luvun taitteessa ja osa sotien jälkeen rintamamiestaloina. Alueella on myös muutama hiukan uudempi talo.

Aluetta pidetään usein virheellisesti omana kaupunginosanaan, vaikka virallisesti se on vain osa-alue.

Yläsiirtolaa on tehnyt tunnetuksi 1990-luvun alusta toiminut kansanmusiikkiyhtye Yläsiirtola Ramblers.

## Lähteet

## Aiheesta muualla
Rotuaari

**Rotuaari** on Oulun ydinkeskustan kävelykatu. Kirkkokadun osa välillä Saaristonkatu–Pakkahuoneenkatu muutettiin kävelykaduksi kesällä 1987. Kadun nimestä järjestetyn nimikilpailun voitti Matti Kessin nimiehdotus *Rotuaari*. Rotuaari on vanha oululainen murresana ranskan kielen jalkakäytävää (*trottoir*) tarkoittavasta sanasta. Kävelykatuideaa oli kokeiltu Kirkkokadulla aiemminkin, syksyllä 1967, jolloin kadun nimenä oli *Viisristi*, mutta kauppiaiden vastustuksen vuoksi kokeilua ei tuolloin jatkettu.

Rotuaarin pallo on Seppo Valjuksen suunnittelema keskusaukion kaivohuoneveistos.

Nykyään Rotuaariin kuuluu myös osa Kauppurienkadusta ja osa Isokadusta. Vuonna 2020 Rotuaari laajeni Heinäpäähän päin, kun Albertinkadun ja Saaristonkadun välinen osuus muuttui kävelykaduksi.

## Katso myös
*Rotuaari Piknik

## Lähteet

## Aiheesta muualla

* Ylen Elävä arkisto: Oulun Kirkkokatu (ennen Rotuaarin avaamista tehty dokumentti)